હાલ રાજ્યભરમાં ધોરણ ૧૦ અને ૧૨ની બોર્ડની પરીક્ષાઓ પૂર્ણ થઈ છે અને વિવિધ સેન્ટરો પર ખાનગી અને સરકારી શાળાના શિક્ષકો દ્વારા બોર્ડની પરીક્ષાનાં પેપરોની ચકાસણી હાથ ધરવામાં આવી છે. જેમાં મહેનતાણાંને લઈને સરકારી અને ખાનગી શાળાઓના શિક્ષકો વચ્ચે વિવાદ ઊભો થયો છે. શિક્ષણ બોર્ડ સરકારી શાળાના શિક્ષકને રૂ. ૩૭૦ દૈનિક ભથ્થું અને ૨૫ પેપર તપાસવાના રૂ. ૬ લેખે રૂ. ૧૫૦ મળી કુલ રૂ. ૫૨૦ ચૂકવે છે. જેની સામે ખાનગી શાળાના શિક્ષકોને દૈનિક ભથ્થું રૂ. ૮૦ વત્તા પેપર તપાસવાના ૧૫૦ મળીને માત્ર રૂ. ૨૩૦ મળે છે. જેને લઈને ખાનગી શાળાના શિક્ષકોમાં ભારે નારાજગી જોવા મળી રહી છે.